Wizdarsi 'okreću novi list' uzastopnim pobjedama (8/12/02) - 2002-12-08
Veterani Wizardsa - Jordan i Oakley - pomogli u pobjedi nad Knicksima
New York Knicksi su u Washingtonu izgubili od Jordanovih Wizardsa sa 97-100. Poraz mogu pripisati Charlieju Wardu, koji je u posljednjim sekundama utakmice promašio tricu. Nešto slično im se dogodilo i u prethodnoj utakmici protiv Orlanda, kada je Howard Eisley također promašio tricu pred samu sirenu. Michael Jordan pokazao je da još uvijek ima ponekog "asa u rukavu". U 36 minuta igre dao je 20 koševa i imao devet skokova. Drugi veteran u postavi Wizardsa - Charles Oakley dao je šest koševa i imao šest asistencija, što mu je najbolji učinak sezone. U Milwaukeeju domaći Bucksi izgubili su od New Orleans Hornetsa sa 88-94. Razigrani Jamal Mashburn dao je 23 koša, uz sedam skokova i šet asistencija, pomogavši Hornetsima da dođu do pobjede, iako su gubili s razlikom od 21 koša. New Jersey Netsi premoćno su svladali Orlando Magic sa 121-88. Nakon posebno lošeg početka sezone, uspjeli su odigrati jednu od svojih najboljih ofenzivnih utakmica. Strijelac utakmice bio je Grant Hill, koji je za Orlando dao 20 koševa. U srazu dvije najgore ekipe Istočne skupine, Chicago Bullsi svladali su Cleveland Cavalierse sa 112-104. Bullsi su ovom pobjedom prekinuli niz od devet uzastopnih poraza. Strijelac utakmice bio je Zydrunas Ilgauskas, koji je dao 28 koševa uz devet skokova.